***** ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Ιουλίου 1986 σχετικά με τη βελτίωση της αποτελεσματικότητας των γεωργικών διαρθρώσεων στην Ιταλία, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ιταλική γλώσσα είναι το μόνο αυθεντικό) (86/387/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεργικών διαρθρώσεων (1), και ιδίως το άρθρο 25 παράγραφος 3, Εκτιμώντας: ότι η κυβέρνηση της Ιταλίας, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, ανακοίνωσε: - το υπουργικό διάταγμα της 12ης Σεπτεμβρίου 1985 που καθόριζε τα κριτήρια και τις γενικές οδηγίες για την εφαρμογή του κανονισμού (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων, - το υπουργικό διάταγμα της 26ης Σεπτεμβρίου 1985 που τροποποιεί το υπουργικό διάταγμα της 12ης Σεπτεμβρίου 1985, - το διάταγμα του Προέδρου του Συμβουλίου των Υπουργών της 29ης Νοεμβρίου 1985 που τροποποιεί το διάταγμα του Προέδρου του Συμβουλίου της 2ας Απριλίου 1982 για τις οδηγίες προσανατολισμού και συντονισμού για τον καθορισμό των ελαχίστων επιδοτημένων τόκων που εφαρμόζονται στις συναλλαγές της αγροτικής πίστης, - το υπουργικό διάταγμα της 26ης Μαρτίου 1986 που τροποποιεί το υπουργικό διάταγμα της 12ης Σεπτεμβρίου 1985· ότι, σύμφωνα με το άρθρο 25 παράγραφος 1 του κανονισμού (ΕΟΚ) αριθ. 797/85, πρέπει να αποφασίσει η Επιτροπή αν, όσο αφορά τη συμφωνία με τον εν λόγω κανονισμό των διατάξεων που έχουν ανακοινωθεί παραπάνω και λαμβάνοντας υπόψη τους στόχους του κανονισμού αυτού καθώς και την αναγκαία συνάρτηση μεταξύ των διαφόρων μέτρων, πληρούνται οι όροι για χρηματοδοτική συμμετοχή της Κοινότητας· ότι τα προαναφερθέντα μέτρα αναφέρονται σε ορισμένα γενικά κριτήρια και λεπτομέρειες εφαρμογής του κανονισμού (ΕΟΚ) αριθ. 797/85 καθώς και στα μέτρα που είναι απαραίτητα για την προσαρμογή των κανόνων εφαρμογής του αγροτικού πιστωτικού συστήματος που ισχύει σύμφωνα με το νόμο αριθ. 1760 της 5ης Ιουλίου 1928, στους όρους του άρθρου 8 παράγραφοι 2 έως 5 του κανονισμού (ΕΟΚ) αριθ. 797/85· ότι, παρ' όλα ταύτα, χρειάζονται να εκδοθούν νομοθετικές, κανονιστικές ή διοικητικές πράξεις για την εφαρμογή αυτού του κανονισμού και, επομένως, η παρούσα απόφαση δεν μπορεί να προσδιορίσει την επιλεξιμότητα των μέτρων αυτών· ότι οι παραπάνω διατάξεις ανταποκρίνονται στους όρους του κανονισμού (ΕΟΚ) αριθ. 797/85· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΑΠΟΦΑΣΙΖΕΙ: Άρθρο 1 Το υπουργικό διάταγμα της 12ης Σεπτεμβρίου 1985 που καθορίζει τα κριτήρια και τις γενικές οδηγίες για την εφαρμογή του κανονισμού (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων, όπως τροποποιήθηκε από το υπουργικό διάταγμα της 26ης Σεπτεμβρίου 1985 και από το υπουργικό διάταγμα της 26ης Μαρτίου 1986 καθώς και από το προεδρικό διάταγμα του Συμβουλίου των Υπουργών της 29ης Νοεμβρίου 1985, το οποίο τροποποίησε το διάταγμα του Προέδρου του Συμβουλίου της 2ας Απριλίου 1982 για τις οδηγίες προσανατολισμού και συντονισμού για τον καθορισμό των ελαχίστων επιδοτημένων τόκων που εφαρμόζονται στις συναλλαγές της αγροτικής πίστης, που κοινοποιήθηκε από την ιταλική κυβέρνηση σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, είναι σύμφωνες με τους όρους που αναφέρονται στον κανονισμό (ΕΟΚ) αριθ. 797/85. Άρθρο 2 Η παρούσα απόφαση απευθύνεται στην Ιταλική Δημοκρατία. Βρυξέλλες, 23 Ιουλίου 1986.

[Source: multi_eurlex | Tokens: 3247]